Paterna instal·la un sistema per a controlar en temps real l'estat de la xarxa de clavegueram
10/07/2017

# Paterna instal·la un sistema per a controlar en temps real l'estat de la xarxa de clavegueram

[![Paterna instal·la un sistema per a controlar en temps real l'estat de la xarxa de clavegueram ](/images/noticias/2017/07/alcantarillado-inteligente.jpg)](/images/noticias/2017/07/alcantarillado-inteligente.jpg)

10.07.2017

Les primeres 8 sondes de control s'instal•laran durant el mes de juliol, prestant especial atenció a aquells punts de la xarxa de clavegueram que resulten especialment crítics per al bon funcionament del sistema

L'Ajuntament de Paterna, a través de l'empresa municipal Aigües Municipal de Paterna, ha iniciat un projecte que té com a objectiu el control a distància del funcionament de la xarxa de clavegueram de Paterna.

Tal com hi ha assenyalat la regidora d'Infraestructures Nuria Campos, el nou sistema permetrà "controlar els nivells en els col•lectors, les descàrregues tant a barrancs com al riu Túria, els desbordaments i inclús la qualitat d'aigua 24 hores i 365 dies a l'any".

En eixe sentit, Campos ha explicat que "fins ara, tota esta informació es podia aconseguir amb la presència directa del personal de l'empresa i era per tant molt més costosa i impedia actuar de manera immediata davant de qualsevol incidència en la xarxa”.

En una primera fase, que es durà a terme durant el mes de juliol, s'instal•laran fins a 8 sondes de control de descàrrega i nivell i de manera progressiva se n'anirà incrementant el nombre de punts controlats en la xarxa de 340 km de clavegueram d'aigües residuals i pluvials amb les quals compta el municipi, prestant especial atenció a aquells que resulten crítics per al bon funcionament del sistema.

"Estes noves sondes permetran conéixer millor com treballa la xarxa en tot tipus de condicions, la qual cosa servirà tant per a previndre problemes com per a realitzar inversions d'una manera més eficiente" ha destacat la regidora Campos, que també ha apuntat que "la informació estarà disponible en temps real el que permetrà un suport immediat en la presa de decisions en situacions d'emergència".

Finalment la regidora ha destacat que "este projecte s'enquadra dins de la filosofia de Paterna Smart City que l'Ajuntament està perseguint en molts altres àmbits a través del programa ACTUA".